cyanic-selkie/wikianc huggingface dataset:
พระยาชัยสุนทร (เก ณ กาฬสินธุ์)
อัญเชิญหลวงพ่อองค์ดำจากเมืองภูแล่นช้าง
ตามประวัติระบุว่าเจ้าพระยาจักรี (รัชกาลที่ ๑ ในเวลาต่อมา) ได้กวาดต้อนประชาชนชาวผู้ไทมาจากอาณาจักรล้านช้างทางฝั่งซ้ายแม่น้ำโขง ซึ่งมีบ่อคำแดงอยู่มากในบริเวณเมืองสุวรรณเขต ชาวผู้ไทกลุ่มหนึ่งอพยพไปตั้งรกรากที่เมืองภูแล่นช้าง ปัจจุบันคือตำบลนาขาม อำเภอนาคู จังหวัดกาฬสินธุ์ ต่อมาอาชญาคูกิวพระเถระที่ได้รับการนับถือและเป็นหนึ่งในผู้ที่ถูกกวาดต้อนมา ได้นำทองแดงและทองคำที่ได้จากเมืองสุวรรณเขตมาด้วย ต่อมาอาชญาคูกิวจึงหล่อพระพุทธรูปองค์หนึ่งขึ้นเมื่อ พ.ศ. ๒๓๕๓ โดยมีช่างจากทางล้านนาโบราณที่เชี่ยวชาญมาเป็นผู้ แต่ว่าทองแดงมีจำนวนไม่มากพออาชญาคูกิวจึงเดินทางกลับไปนำทองแดงมาเพิ่มอีกครั้ง ภายหลังเมื่อหล่อพระพุทธรูปสำเร็จแล้ว ปรากฏว่าองค์พระพุทธรูปทำปฏิกิริยาออกซิ-เดชั่นกับออกซิเจนในอากาศเกิดเป็นสนิมสีดำเกาะทั่วองค์พระพุทธรูป เมื่อขัดสนิมออกแล้วจึงเห็นสีทองแดง เมื่อเวลาผ่านไปหนึ่งสัปดาห์ก็กลับเกิดเป็นสีดำเช่นเดิม ชาวบ้านจึงขนานนามพระพุทธรูปองค์นี้ว่า หลวงพ่อองค์ดำ ต่อมาชาวบ้านได้นำไปประดิษฐานที่วัดนาขาม บ้านนาขาม หลวงพ่อองค์ดำมีพุทธลักษณะเป็นปางซำนะมาร (ปางมารวิชัย) ขัดสมาธิราบ วัสดุทองสัมฤทธิ์ ขนาดหน้าตักกว้าง 41 เซนติเมตร ฐานสูง 37 เซนติเมตร สูงจากฐานถึงยอดพระเมาลี 75 เซนติเมตร ที่ฐานมีจารึกอักษรธรรมลาว (โตธัมม์) สมัยหลวงพระบางความว่า ...สังกราชราซาได้ฮ้อย ๗๒ ตัว ปีกดสะง้า เดือน ๒ ขึ้น ๑๕ ค่ำ วัน ๕ มื้อ ฮ่วงเหม้า นักขัตตะฤกษ์อีกหน่วยซื่อว่าปุสสยะ สังเฆ สะมะดี มีเจ้าครูนาขาม (กิว) เป็นเค้าเป็นเจ้าอธกศรัทธา ทายกอุปสกอุปาสิกาพ่ำพร้อมน้อมนำมายังตัมพะโลหาเป็นเอกศรัทธา สร้างพระพุทธฮูปองค์นี้ไว้ให้ได้เป็นที่ไหว้และบูซาแก่คนและเทวดา ตาบต่อเท่า ๕,๐๐๐ วัสสา นิพพาน ปัจจโย โหติ นิจจัง ธุวัง ธุวัง...
ถวายหลวงพ่อองค์ดำแก่วัดกลาง
พระยาชัยสุนทร(เก)มาตรวจราชการกับกรมการเมืองกาฬสินธุ์ที่เมืองภูแล่นช้าง ได้พบพระพุทธรูปหลวงพ่อองค์ดำที่สิมร้างเมืองภูแล่นช้างขณะนั้นท้าวทองสุก ผู้เป็นว่าที่”พระพิไชยอุดมเดช”เป็นผู้รักษาราชการเมือง เนื่องจากชาวบ้านในละแวกนั้นไม่เอาใจใส่ดูแลเปล่อยให้พระพุทธรูปจมดินอยู่ปิดฐานพระและมีความเคารพนับถือและเลื่อมใสศรัทธาในความศักดิ์สิทธิ์ของหลวงพ่อองค์ดำมาแต่โบราณ พระยาชัยสุนทร (เก) จึงสั่งให้ชาวบ้านขุดแต่งสิมและพระพุทธรูปขึ้นมาแล้วได้นำช้าง 5 เชือก มาอัญเชิญพระพุทธรูปใส่หลังช้างแห่ไปยังเมืองกาฬสินธุ์ ทำให้ชาวบ้านยอมถวายหลวงพ่อองค์ดำแก่พระยาชัยสุนทร (เก) จึงได้อัญเชิญไปถวายไว้เพื่อสืบทอดพระวรพุทธศาสนาและประดิษฐานที่วัดกลางพระอารามหลวง ในสมัยพระครูกาฬสินธุ์ทิวาจารย์สังฆปาโมกข์(อ้ม)ซึ่งในขณะนั้นดำรงตำแหน่งเป็นเจ้าคณะจังหวัดกาฬสินธุ์ แต่ได้ไปจำพรรษาที่วัดเหนือและต่อมาได้จำพรรษาที่วัดกลาง จนถึงสมัยของพระครูสุขุมวาทวรคุณ (สุข สุขโณ) จึงได้นำหลวงพ่อองค์ดำประดิษฐานไว้ที่กุฎิเพื่อป้องกันการสูญหาย แต่ทว่าด้วยชื่อเสียงของหลวงพ่อองค์ดำทำให้ชาวบ้านต้องมาสักการะบูชา พระครูสุขุมวาทวรคุณ (สุข สุขโณ) จึงนำหลวงพ่อองค์ดำไปแห่รอบเมืองเพื่อขอฝนเป็นที่ประจักษ์ต่อสายตาชาวเมืองกาฬสินธุ์ เป็นเหตุให้ฝนตกต้องตามฤดูกาลทำให้ชาวบ้านเรียกหลวงพ่อองค์ดำอีกนามหนึ่งว่า หลวงพ่อซุ่มเย็น ต่อมา ชาวเมืองกาฬสินธุ์เรียกขานนามว่า พระพุทธสัมฤทธิ์นิรโรคันตราย
ถึงแก่อนิจกรรม
พระศรีธงไชย (คำตา วงศ์กาฬสินธุ์) แจ้งมายังพระกาฬสินธุ์ธานีศรีอุตระนิคม (ปุย อินทรตุล) ข้าหลวงประจำบริเวณเมืองกาฬสินธุ์ว่า ...เจ้าคุณพระยาไชยสุนทร (เก ณ กาฬสินธุ์) ผู้ว่าราชการเมืองกาฬสินธุ์ได้ล้มป่วยจากอาการเป็นลมอุบัติเหตุตกจากหลังช้าง บุตรและภรรยาได้อภิบาลดูแลอย่างดีเต็มความสามารถ แม้ให้หมอฝรั่งมิชชั่นนารีมาทำการรักษาก็หาได้ดีขึ้นไม่ สุดท้ายอาการได้ทรุดลงตามลำดับจนได้ถึงแก่กรรมลงที่จวนเจ้าเมืองกาฬสินธุ์ (ปัจจุบันคือโฮงใต้ บริเวณวัดใต้โพธิ์ค้ำ) เมื่อวันแรม ๘ ค่ำ เดือน ๔ ปีเถาะ ตรงกับวันอาทิตย์ที่ ๒๖ มีนาคม พ.ศ. ๒๔๕๙ สิริอายุคำนวณได้ ๖๐ ปีเศษ... พระยาชัยสุนทร (เก) ได้ทำราชการสนองพระเดชพระคุณเป็นเวลา ๒๖ ปี รัชกาลที่ ๖ จึงโปรดฯ ให้กระทรวงมหาดไทยนำเงินพระราชทาน ๒,๐๐๐ สตางค์ และผ้าขาว ๔ พับมาพระราชทานเพลิงศพที่วัดชัยสุนทร อำเภอเมือง จังหวัดกาฬสินธุ์ เสร็จเรียบร้อยแล้วบุตรภรรยาได้นำอัฐิมาบรรจุไว้ ณ วัดชัยสุนทรจนถึงปัจจุบัน
พระราชทานนามสกุล ณ กาฬสินธุ์
ณ กาฬสินธุ์ เป็น ๑ใน ๒๑ นามสกุล ณ พระราชทานครั้งแรกของสยาม ลำดับที่ ๑๑๙๐ รัชกาลที่ ๖ พระราชทานแก่พระยาไชยสุนทร (เก) กรมการพิเศษเมืองกาฬสินธุ์ กระทรวงมหาดไท มณฑลร้อยเอ็จ อดีตเจ้าเมืองกาฬสินธุ์ลำดับสุดท้าย เมื่อวันที่ ๑๒ เมษายน พ.ศ. ๒๔๕๗ ทวดชื่อพระไชยสุนทร (หมาสุ่ย) เจ้าเมืองกาฬสินธุ์ลำดับที่ ๓ ปู่ชื่อพระยาไชยสุนทร (หนูม้าว) เจ้าเมืองกาฬสินธุ์ลำดับที่ ๘ บิดาชื่อราชบุตร (งวด) บุตรเจ้าเมืองกาฬสินธุ์ เขียนเป็นอักษรโรมันว่า na Kalasindhu ตามประกาศพระราชทานนามสกุลครั้งที่ ๑๕ เล่มที่ ๓๑ หน้าที่ ๖๔ พระเจ้าบรมวงศ์เธอ กรมพระนเรศวรฤทธิ์ เสนาบดีกระทรวงมุรธาธร รับพระบรมราชโองการ
ทายาท
พระยาชัยสุนทร (เก) สมรสกับคุณหญิงมั่น มีบุตรธิดา ๑๐ คนที่เกิดแต่คุณหญิงมั่น หม่อมอุ้ย และหม่อมทองนาค ได้แก่
๑. นางโคมแก้ว
๒. ท้าวคำเคน ถึงแก่กรรมเมื่อวัยหนุ่ม
๓. ท้าวสัมฤทธิ์
๔. นางโสมนัส
๕. นางทองคำ
๖. ท้าวเกษม
๗. ท้าวสินทร
๘. นางรัศมี
๙. ท้าวทองดี สส.คนแรกของจังหวัดกาฬสินธุ์ (เกิดแต่หม่อมอุ้ย)
๑. ท้าวภูสินธ์ ถึงแก่กรรมเมื่อเยาว์วัย (เกิดแต่หม่อมทองนาค)
สวนพฤกษศาสตร์สิงคโปร์
ยาวนาน 163 ปี ตั้งอยู่บริเวณชายขอบของย่านสรรพสินค้าถนนออร์ชาร์ด (อังกฤษ: Orchard Road) ใน
ประเทศสิงคโปร์ โดยเป็น 1 ใน 3 สวนพฤกษศาสตร์ และเป็นสวนพฤกษศาสตร์เขตร้อนเพียงแห่งเดียวที่ได้รับ
เกียรติให้เป็นแหล่งมรดกโลกขององค์การยูเนสโก (อังกฤษ: UNESCO World Heritage Site) สวน
พฤกษศาสตร์แห่งนี้ถูกจัดอันดับให้เป็นสถานที่ท่องเที่ยวด้านสวนพฤกษศาสตร์ชั้นนำของทวีปเอเชียตั้งแต่ปี
พ.ศ. 2556 โดยรางวัล TripAdvisor Travellers' Choice Awards ทั้งยังได้รับการประกาศให้เป็นสวน
พฤกษศาสตร์แห่งปีในรางวัล International Garden Tourism Awards ในปี พ.ศ. 2555 และยังได้รับเรทติ้ง
ในระดับสามดาวจากมิชลินอีกด้วยในปี พ.ศ. 2551.
มรดกโลก
การประชุมคณะกรรมการมรดกโลกสมัยสามัญครั้งที่ 39 ค.ศ. 2015 สวนพฤกษศาสตร์สิงคโปร์ได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
เทย์เลอร์ ฮิลล์
เทย์เลอร์ มารี ฮิลล์ (Taylor Marie Hill; เกิด 5 มีนาคม 1996) เป็นนางแบบชาวอเมริกัน ปัจจุบันเธอเป็นหนึ่งในนางฟ้าวิกทอเรียส์ซีเคร็ตตั้งแต่ปี 2015
ผลงาน
โทรทัศน์
สิทธิชนพื้นเมือง
สิทธิชนพื้นเมือง (Indigenous Rights) หมายถึงสิทธิของกลุ่มชนซึ่งเป็นชนพื้นเมืองอยู่แต่ดั้งเดิมมาก่อนที่ประชาชนซึ่งเป็นชนส่วนใหญ่ในปัจจุบันจะอพยพมาตั้งถิ่นฐานหรือทำการรุกรานจับจองเป็นอาณานิคม เช่น ชาวอเมริกันพื้นเมือง (อินเดียนแดง) เผ่าต่าง ๆ ในอเมริกา ชาวอะบอริจินในออสเตรเลีย ชาวมาวรีในนิวซีแลนด์ เป็นต้น โดยที่คำว่าชนพื้นเมือง หมายถึงกลุ่มชนซึ่งอาศัยอยู่ในพื้นที่ก่อนการก่อตั้งอาณานิคมหรือรัฐชาติและมีระบบการเมืองและวัฒนธรรมต่างไปจากการเมืองและวัฒนธรรมหลักของรัฐซึ่งพื้นที่ของชนพื้นเมืองนั้นตั้งอยู่
หลักเกณฑ์ที่สหประชาชาติใช้ในการพิจารณาชนพื้นเมือง คือ (อ้างอิงจาก สำนักงานข้าหลวงใหญ่เพื่อสิทธิมนุษยชนแห่งสหประชาชาติ)
อรรถาธิบาย
สิทธิชนพื้นเมืองนั้นนอกจากจะระบุอยู่ในสิทธิมนุษยชนพื้นฐานแล้ว ยังรวมถึงสิทธิในการครอบครองดินแดนดั้งเดิม สิทธิในการรักษาภาษา วัฒนธรรม และศาสนาซึ่งถือว่าเป็นส่วนหนึ่งของอัตลักษณ์ความเป็นชนพื้นเมืองไว้ โดยรัฐจะต้องให้การคุ้มครองหรือให้อิสระสำหรับชนพื้นเมืองในการตัดสินใจเลือกอัตลักษณ์ของตนเองโดยไม่พยายามกลืนกินทางวัฒนธรรมหรือพยายามกำจัดให้หมดไป รวมถึงการป้องกันผลกระทบทางอ้อมอันส่งผลต่อการดำรงชีวิตของชนพื้นเมือง เช่น การพัฒนาอุตสาหกรรมที่ส่งผลต่อสิ่งแวดล้อมในดินแดนของชนพื้นเมือง รวมไปจนถึงวาทกรรมการ “พัฒนา” ในมิติอื่น ๆ ที่หลายครั้งมองผู้คนเป็นอุปสรรคในกระบวนการพัฒนา รวมถึงการพัฒนาที่ทำให้อัตลักษณ์ของชนพื้นเมืองถูกดูดกลืน หรือหลอมรวมกับวัฒนธรรมและความเจริญชุดใหม่ อันเป็นผลจากการพัฒนาโดยคนภายนอก
ปัจจุบันสิทธิชนพื้นเมืองได้รับการรับรองและอาศัยปฏิญญาสหประชาชาติว่าด้วยสิทธิของชนพื้นเมือง ค.ศ. 2007 เป็นหลัก กฎหมายเกี่ยวกับชนพื้นเมืองของรัฐที่ลงนามรับรองต้องปรับให้สอดคล้องกับบทบัญญัติในปฏิญญา (สหประชาชาติ) แต่ในสภาพความเป็นจริงนั้นชนพื้นเมืองในหลาย ๆ ที่ อาทิ พม่า ก็ยังคงได้รับผลกระทบจากการกดขี่ และใช้ความรุนแรงจากรัฐในการปราบปราม ฉะนั้นปัญหาสำคัญ ณ เวลานี้จึงอยู่ที่การทำให้สิทธิชนพื้นเมืองเหล่านี้ได้รับการรับรองเป็นพลเมืองที่สมบูรณ์ของประเทศ มีสิทธิในการเลือกตั้ง ได้รับความคุ้มครองตามกฎหมาย และได้รับการปฏิบัติให้เป็นสากลเฉกเช่นเดียวกันกับสิทธิมนุษยชน
ตัวอย่างการนำไปใช้ในประเทศไทย
ประเทศไทยยังไม่มีการรับรองสิทธิของชนพื้นเมืองใด ๆ แม้จะมีชนพื้นเมืองอยู่มากก็ตาม เช่น ชนชาวมอเก็นหรือชาวเล (Morken), ชาวซาไกหรือสินอย (Sakai, Senoi), ชนชาวชอง (Chong), ชนชาวเซมังหรือเงาะป่า (Semang), ชาวลัวะ (Lua), ชาวไทเขิน (Tai Kheun), ชาวมลาบรีหรือผีตองเหลือง (Mlabri), ชาวกะเหรี่ยง, ชาวไทยเบิ้ง, ชาวไทยเชื้อสายมลายู เป็นต้น
ปัญหาชนพื้นเมืองและชนกลุ่มน้อยในประเทศไทยที่ปรากฏชัด เช่น ปัญหาที่เกิดกับกลุ่มม้งและชาวกะเหรี่ยงในภาคเหนือ ซึ่งมีจำนวนหลายแสนคนที่ถูกละเลย และได้รับการปฏิบัติที่เลวร้ายจากเจ้าหน้าที่รัฐทั้งจากส่วนกลาง และเจ้าหน้าที่ปกครองในพื้นที่มาโดยตลอด ทั้งนี้เพราะพวกเขาถูกมองว่ามิใช่ชนพื้นเมืองของไทย หากแต่เป็น “ผู้อพยพ” ที่ลี้ภัยการเมือง หรือ หลบหนีมาจากประเทศเพื่อนบ้านเข้ามาอาศัยอยู่ในบริเวณประเทศไทยเท่านั้น ฉะนั้นชนกลุ่มน้อย (ที่มีมาก) เหล่านี้จึงไม่ได้มีมีสถานะเป็นพลเมืองไทย และเป็นเหตุให้ถูกปฏิบัติด้วยการแบ่งแยกและกีดกัน โดยเฉพาะการได้รับสวัสดิการขั้นพื้นฐานมาโดยตลอด เช่น การให้บุตรหลานได้รับการเล่าเรียนในโรงเรียนปกติเฉกเช่นเดียวกับเด็กคนอื่น ๆ ที่มีสถานะเป็นพลเมืองไทย เป็นต้น
ชนพื้นเมืองในแทบทุกประเทศทั่วโลกมักกลายเป็นชนกลุ่มน้อยในปัจจุบันของประเทศนั้น ความเป็นชนกลุ่มน้อยมักจะทำให้เป็นผู้ด้อยสิทธิ แม้ว่า “สิทธิมนุษยชน” ที่เป็น “สิทธิทางศีลธรรม” (Moral Rights) จะได้รับการรับรองในฐานะที่เป็นสิทธิทางธรรมชาติหรือสิทธิขั้นพื้นฐานของมนุษย์ แต่ “สิทธิทางกฎหมาย” (Legal Rights) อาจไม่ได้รับการคุ้มครองเสมอไป เช่น กำหนดกติกาในทางกฎหมายอันจะทำให้ชนพื้นเมืองเดิมตามตะเข็บชายแดนไม่อาจมีสัญชาติหรือมีภูมิลำเนาในประเทศ หรือไม่มีสิทธิเลือกตั้ง หรือไม่สามารมีตัวแทนในระบบการเมือง ในประเด็นนี้เอง ประเทศไทยควรทบทวนการกำหนดสถานภาพในทางกฎหมายของบุคคล และตรวจสอบว่าได้สร้างอุปสรรคในการให้สัญชาติหรือภูมิลำเนา และสิทธิตามกระบวนการทางการเมืองแก่ชนพื้นเมืองอย่างไม่เป็นธรรมหรือไม่
กระบวนการจัดการฝึกอบรมที่มุ่งเน้นความสามารถ
กระบวนการจัดการฝึกอบรมที่มุ่งเน้นความสามารถ (Competency-Based Skill Training, CBST) เป็นกระบวนการจัดการฝึกอบรมและพัฒนาทักษะฝีมือแรงงานที่มุ่งเน้นความสามารถ (Competence) ของผู้เข้ารับการฝึกเป็นสำคัญ ไม่ยึดติดกับเวลา (Time-Based) และกระบวนการฝึกทักษะต้องดำเนินไปตามขั้นตอนที่ถูกกำหนดไว้ล่วงหน้าอย่างเข็มงวด ผู้เข้ารับการฝึกที่เรียนรู้ได้เร็วก็สามารถจบการฝึกได้ก่อนบุคคลอื่น กระบวนการวัดและประเมินผล จะใช้การวัดสมรรถนะ (Performance Criteria ) แทนการออกเป็นเกรดวิชา แนวทางต่างๆกำหนดขึ้นโดยผู้เชี่ยวชาญภายใต้โครงการเงินกู้ ADB และโครงการปรับปรุงประสิทธิภาพฝีมือแรงงาน กรมพัฒนาฝีมือแรงงาน กระทรวงแรงงาน ในปี ค.ศ. 1997
การคลุมถุงชน
การคลุมถุงชน (arranged marriage) เป็นการสมรสซึ่งบ่าวสาวมาครองคู่กันเพราะบุคคลภายนอกจัดขึ้น ไม่ใช่เพราะบ่าวสาวริเริ่มเอง การสมรสเช่นนี้เกิดขึ้นเป็นปรกติทั่วโลกจนถึงศตวรรษที่ 18 และปัจจุบันในประเทศพัฒนาแล้วยังมีอยู่ในพวกเจ้าและผู้ลากมากดีรวมถึงชนกลุ่มน้อยบางกลุ่ม ทั้งยังมีเป็นปรกติต่อไปในภูมิภาคตะวันออกกลาง ละตินอเมริกา เอเชียตะวันออก เอเชียตะวันออกเฉียงใต้ เอเชียใต้ และแอฟริกา กลุ่มอื่นที่ยังนิยมจารีตนี้อยู่ คือ โบสถ์แห่งความสามัคคี (Unification Church)
การคลุมถุงชนต่างจากการสมรสด้วยความรัก (love marriage หรือ autonomous marriage) เพราะในการสมรสด้วยความรัก บ่าวสาวค้นหาและเลือกสรรกันเอง ส่วนการคลุมถุงชนนั้นมักเกิดขึ้นด้วยน้ำมือของบิดามารดาหรือสมาชิกในวงศ์วานของบ่าวสาว ทั้งยังอาจอาศัยเถ้าแก่ (matchmaker) เช่น นักบวช เพื่อนฝูง เว็บไซต์หาคู่ หรือบุคคลอื่นซึ่งเป็นที่ไว้วางใจ
ลักษณะและระยะเวลาของการคลุมถุงชนนั้นแตกต่างกันไปในแต่ละแห่ง นอกจากนี้ ยังมีการสมรสที่เรียกว่า "กึ่งคลุมถุงชน" (quasi-arranged marriage) เป็นการที่บิดามารดาหรือผู้ปกครองชักพาบุคคลมาให้บุตรหลานดูตัว ต่อนั้นไปก็ปล่อยให้คนทั้งสองคบหาดูใจกันเองโดยไม่จำกัดระยะเวลา ความประพฤติเช่นนี้เป็นที่นิยมมากในประเทศญี่ปุ่น ละตินอเมริกาและแอฟริกาบางส่วน รวมถึงเอเชียใต้และเอเชียตะวันออก
โคมากิ
โคมากิ (小牧市 (Komaki-shi)) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 62.82 ตารางกิโลเมตร มีจำนวนประชากร 147,055 คน ในปี ค.ศ. 2012
หนึ่งใจ..เดียวกัน
หนึ่งใจ..เดียวกัน ได้แถลงข่าวภาพยนตร์เมื่อวันที่ 12 พฤษภาคม พ.ศ. 2551 ที่โรงละครอักษรา คิง พาวเวอร์ คอมเพล็กซ์ รายได้จากภาพยนตร์เรื่องนี้จะนำไปสมทบทุนโครงการ มิราเคิลออฟไลฟ์ เป็นโครงการช่วยเหลือเด็กด้อยโอกาสทางการศึกษาและขาดโอกาสทางสังคม สืบเนื่องจากทูลกระหม่อมหญิงอุบลรัตนราชกัญญา สิริวัฒนาพรรณวดี ทรงตระหนักถึงปัญหาการด้อยโอกาสทางการศึกษาของเด็กไทย นอกจากการประชาสัมพันธ์ภายในประเทศแล้ว ภาพยนตร์เรื่องนี้ ยังได้มีการประชาสัมพันธ์ในต่างประเทศ  อาทิ ที่เมืองคานส์ ประเทศฝรั่งเศส เมื่อวันที่ 15 พฤษภาคม พ.ศ. 2551 และเข้าฉายที่กรุงปารีส ในวันที่ 19 พฤษภาคม พ.ศ. 2551 อีกด้วย
เรื่องย่อ
พิมพ์ดาว สาวนักธุรกิจที่ประสบความสำเร็จอย่างสูง เธอคิดแต่เพียงว่า ความสำเร็จที่สมบูรณ์ประกอบด้วยเงินทองและความมั่งคั่งในชื่อเสียง แต่เมื่อเธอได้สูญเสียลูกสาวไปจากอุบัติเหตุทางรถยนต์ เปรียบเสมือนหนึ่งเธอสูญเสียทุกอย่างในชีวิต เหตุการณ์จึงเริ่มต้นขึ้นที่เพียงหลวง โรงเรียนเล็ก ๆ ที่อยู่ท่ามกลางธรรมชาติ ที่รายล้อมไปด้วยชาวบ้านและผู้คนหลากหลายความคิด ณ ที่แห่งนี้ทำให้เธอรู้จักการให้ การแบ่งปัน และใจที่เป็นสุข ความสุขของเธอไม่ได้อยู่ท่ามกลางตึกสูงใจกลางเมืองอีกแล้ว แต่กลับอยู่ที่ท้องนาสีเขียวบนดอย และน้ำใจของชาวบ้านที่หลอมรวมเป็นหนึ่ง
งานสร้างภาพยนตร์
หนึ่งใจ..เดียวกัน เป็นบทพระนิพนธ์ในทูลกระหม่อมหญิงอุบลรัตนฯ จากหนังสือ เรื่องสั้น...ที่ฉันคิด ซึ่งทูลกระหม่อมหญิงอุบลรัตนฯ ได้รับแนวคิดจากการดำเนินงานในโครงการ ทูบีนัมเบอร์วัน และ มูลนิธิคุณพุ่ม เจนเซ่น
ฉากถ่ายทำ ทีมงานได้สร้างอำเภอขึ้นมาใหม่ที่ชื่อว่า "เพียงหลวง" โดยได้จัดสร้างโรงเรียน ทุ่งนาสีเขียวที่ลงมือปลูกข้าวเองจริง ๆ ทั้งดำนา ปักต้นกล้า จนข้าวออกรวง
การประชาสัมพันธ์ให้ประชาชนเข้าชม
เนื่องจากกระทรวงศึกษาธิการพิจารณาเห็นว่าภาพยนตร์เรื่องดังกล่าวได้สะท้อนปัญหาสังคม รวมทั้งปณิธานที่แน่วแน่ที่จะแก้ไขปัญหาทางการศึกษาของทูลกระหม่อมหญิงอุบลรัตนราชกัญญา สิริวัฒนาพรรณวดีที่มีต่อเด็กด้อยโอกาส จึงได้แจ้งต่อองค์กรหลักในสังกัดกระทรวงเพื่อให้การสนับสนุนภาพยนตร์เรื่องนี้ จากนั้นทั้งคณะกรรมการอุดมศึกษาแห่งชาติและสำนักงานคณะกรรมการศึกษาเขตพื้นที่ต่างๆ ก็ได้แจ้งหนังสือไปยังผู้บริหารมหาวิทยาลัยและโรงเรียนต่าง ๆ เพื่อเชิญชวนให้นำคณะนักเรียนนักศึกษาไปชมภาพยนตร์หนึ่งใจเดียวกันแบบเหมารอบในราคาพิเศษ
รายได้หลังเข้าฉาย
เริ่มแรกภาพยนตร์เรื่องนี้ได้รับการตอบรับที่ไม่ดีนัก ในสัปดาห์ที่เข้าฉายทำรายได้ไปเพียงแค่ 9.8 ล้านบาท ทั้งที่มีการประชาสัมพันธ์ไปในสื่อหลายแขนง แต่ภายหลังภาพยนตร์เรื่องนี้ทำรายได้รวมมากถึง 50 ล้านบาท
วอเตอร์ลู (เพลงของแอ็บบา)
"วอเตอร์ลู" (Waterloo) เป็นซิงเกิลแรกจากอัลบัมที่สอง วอเตอร์ลู ของวงดนตรีป็อปสัญชาติสวีเดน แอ็บบา และเป็นเพลงแรกภายใต้สังกัดเอพิก กับ แอทแลนทิค
ในวันที่ 6 เมษายน 1974 เพลงซึ่งส่งเข้าประกวดจากสวีเดนนี้ได้รับรางวัลชนะเลิศในยูโรวิชันปี 1974 ซึ่งได้นำไปสู่ความสำเร็จในเวลาต่อมาของแอ็บบา
เพลงนี้ขึ้นเป็นที่หนึ่งของชาร์ตจำนวนมาก และเป็นหนึ่งในซิงเกิลที่ขายดีที่สุดในประวัติศาสตร์
กัปตันจมกับเรือ
"กัปตันจมกับเรือ" (The captain goes down with the ship) เป็นมโนทัศน์และประเพณีทางทะเลซึ่งกัปตันเรือเดินสมุทร (sea captain) ถือความรับผิดชอบสูงสุดทั้งต่อเรือของเขาและทุกคนที่อยู่บนเรือ และจะยอมสละชีวิตเพื่อช่วยผู้อื่น มโนทัศน์ดังกล่าวอาจแสดงเป็น "กัปตันจมกับเรือเสมอ" หรือเพียง "กัปตันจมกับเรือ" แม้มโนทัศน์ดังกล่าวมักสัมพันธ์กับการจมของอาร์เอ็มเอส ไททานิก ใน ค.ศ. 1912 และกัปตัน เอ็ดเวิร์ด สมิธ แต่มโนทัศน์ดังกล่าวเกิดขึ้นก่อน ไททานิก อย่างน้อย 11 ปี ในกรณีส่วนใหญ่ กัปตันเรือสละไม่ออกจากเรืออย่างรวดเร็วด้วยความโศกเศร้า และมุ่งช่วยผู้อื่นแทน มโนทัศน์นี้มักลงเอยด้วยการเสียชีวิตของกัปตันหรือการช่วยเหลือกัปตันล่าช้าเพราะเป็นคนสุดท้ายที่อยู่บนเรือ
สหไทย สรรพสินค้า
สหไทย สรรพสินค้า เป็นกลุ่มธุรกิจห้างค้าปลีกขนาดใหญ่ที่มีต้นกำเนิดในอำเภอเมืองนครศรีธรรมราช จังหวัดนครศรีธรรมราช และได้ขยายสาขาไปที่จังหวัดสุราษฎร์ธานีและจังหวัดเพชรบุรี ปัจจุบันห้างค้าปลีกในเครือสหไทยที่เปิดดำเนินการแล้วมี 6 สาขา (โดยใช้ชื่อ "สหไทย" 5 สาขา และ "เซฟ ซุปเปอร์มาร์เก็ต" 1 สาขา) สาขาที่ 7 (สหไทย การ์เดนพลาซ่า สุราษฎร์ธานี) เปิดให้บริการที่ตำบลตลาดใหม่ อำเภอเมืองสุราษฎร์ธานี จังหวัดสุราษฎร์ธานี
จังหวัดนครศรีธรรมราช
ห้างสหไทยสรรพสินค้า จังหวัดนครศรีธรรมราช มีทั้งหมด 6 ชั้น (รวมชั้นใต้ดิน) หจก.ห้างสหไทยสรรพสินค้า เป็นผู้บริหาร
ห้างสหไทยพลาซ่า นครศรีธรรมราช มีทั้งหมด 3 ชั้น (ไม่รวมชั้น G) บริษัท นครรอยัลซิตี้ จำกัด เป็นผู้บริหารงาน ประกอบด้วยสหไทย ซูเปอร์มาร์เก็ต และย่านร้านแถวที่มีร้านค้าชั้นนำมากมาย
ศูนย์การค้าสหไทยพลาซ่า ทุ่งสง มีทั้งหมด 4 ชั้น (รวมชั้นใต้ดิน) บริษัท เอสที แอสเซท จำกัด และ หจก. ห้างสหไทยสรรพสินค้า เป็นผู้บริหาร ประกอบด้วยพื้นที่ห้างสรรพสินค้าและย่านร้านแถวที่มีร้านค้ามากมาย
พื้นที่ห้างสรรพสินค้า
ย่านร้านแถว
สหไทย เปเปอร์พลัส ขนาด 1 ชั้น จำหน่ายเสื้อผ้าต่าง ๆ อุปกรณ์สำนักงาน ที่ตั้ง 1965/17-22 ถนนวัดคิด อำเภอเมืองนครศรีธรรมราช จังหวัดนครศรีธรรมราช 80000 บริษัท สหไทย เปเปอร์พลัส จำกัด เป็นผู้ดำเนินงาน
จังหวัดเพชรบุรี
สหไทยดีพาร์ทเม้นท์สโตร์ เพชรบุรี มีทั้งหมด 2 ชั้น บริษัท สหไทยดีพาร์ทเม้นท์สโตร์กรุ๊ป จำกัด เป็นผู้บริหาร
ตั้งอยู่ที่ถนนรอบตลาดเทศบาล อำเภอเมืองเพชรบุรี จังหวัดเพชรบุรี ในตำแหน่งที่เคยเป็นตลาดเทศบาลเมืองเพชรบุรีในอดีต
การจัดสรรพื้นที่
สหไทย สรรพสินค้า ประกอบด้วยพื้นที่สำคัญดัง
วิสุทธิมรรค
วิสุทธิมรรค (Visuddhimagga, วิสุทฺธิมคฺค) เป็นคัมภีร์สำคัญคัมภีร์หนึ่ง ในพุทธศาสนานิกายเถรวาท ซึ่งได้รับการจัดลำดับความสำคัญเทียบเท่าชั้นอรรถกถา โดยมี พระพุทธโฆสะ ชาวอินเดีย เป็นผู้เรียบเรียงขึ้นในภาษาบาลี เมื่อประมาณพุทธศตวรรษที่ 10 มีเนื้อหาที่อธิบายเกี่ยวกับ ศีล สมาธิ และปัญญา ตามแนววิสุทธิ 7
การแบ่งเนื้อหา
คัมภีร์วิสุทธิมรรค มีการแบ่งเนื้อหาสาระทั้งหมดเป็น 23 ปริจเฉท ได้แก่
ดิ่งทะลุสะดือโลก
เนื้อเรื่องย่อ
เทรเวอร์ แอนเดอร์สัน (เบรนแดน เฟรเซอร์) นักธรณีวิทยาเลือดร้อน เชื่อมาตลอดว่า แม็กซ์ แอนเดอร์สัน พี่ชายของเขาที่หายตัวไปอย่างลึกลับในระหว่างการเดินทางสำรวจในไอซ์แลนด์เมื่อ 10 ปีก่อน ได้ค้นพบเส้นทางเชื่อมต่อไปยังดินแดนใต้พิภพที่เต็มไปด้วยสิ่งมีชีวิตประหลาดดึกดำบรรพ์มากมาย
เพื่อค้นหาความจริง เทรเวอร์ ตัดสินใจพา ฌอน (จอช ฮัทเชอร์สัน)ห ลานชายวัยรุ่นไปด้วยอย่างไม่เต็มใจ รวมถึง ฮานนาห์ (อนิต้า ไบรเอ็ม) ไกด์ท้องถิ่นชาวไอซ์แลนด์ ออกตามหาว่าเกิดอะไรขึ้นกับพี่ชายที่หายสาบสูญ
ในระหว่างการสำรวจ พวกเขาบังเอิญเข้าไปติดอยู่ในถ้ำที่ไม่มีทางออก นอกจากจะเดินลึกเข้าไปเรื่อย ๆ และนั่นคือเส้นทางที่พิสูจน์ความเชื่อของแม็กซ์ เทรเวอร์ และพาพวกเขา ไปยังดินแดนลึกลับใต้พสุธา อันเต็มไปด้วยสิ่งแปลกประหลาด ไม่ว่าจะเป็นพืชกินคน ปลาปิรันย่า นกเรืองแสง หรือแม้แต่ไดโนเสาร์ดึกดำบรรพ์
พวกเขาต้องผจญภัยเพื่อเอาชีวิตรอด และหาทางออกจากดินแดนนี้ให้ได้ ก่อนที่ภูเขาไฟที่กำลังประทุอยู่จะถึงเวลาของมัน
สำนักวิชาวิศวกรรมศาสตร์ มหาวิทยาลัยเทคโนโลยีสุรนารี
สำนักวิชาวิศวกรรมศาสตร์ มหาวิทยาลัยเทคโนโลยีสุรนารี (Institute of Engineering, Suranaree University of Technology) จัดการเรียนการสอนที่หลากหลายแยกเป็นสาขาวิชา (คำว่า สาขาวิชาจะเทียบเท่ากับ ภาควิชาของมหาวิทยาลัยทั่วไป) ซึ่งในหนึ่งสาขาวิชาจะรับผิดชอบการเรียนการสอนและผลิตบัณฑิตทั้ง ในระดับปริญญาตรี ปริญญาโท และปริญญาเอก โดยไม่มีบัณฑิตวิทยาลัย
ประวัติ
สำนักวิชาวิศวกรรมศาสตร์ มหาวิทยาลัยเทคโนโลยีสุรนารี เริ่มภารกิจด้านการเรียนการสอนทันทีที่มหาวิทยาลัยเสร็จสิ้นการพัฒนาอาคารสิ่งก่อสร้าง โดยเริ่มเปิดรับนักศึกษา เป็นครั้งแรกในระดับปริญญาตรี เมื่อเดือนพฤษภาคม 2536 ภายใต้การบริหารจัดการของ สำนักวิชาเทคโนโลยีอุตสาหกรรม และ สำนักวิชาเทคโนโลยีทรัพยากร  ต่อมามหาวิทยาลัยฯ ได้ออกข้อกำหนดในการรวมทั้งสองสำนักวิชาดังกล่าว รวมทั้ง สาขาวิชาวิศวกรรมเกษตรจากสำนักวิชาเทคโนโลยีการเกษตร เข้าด้วยกันรวมทั้งสิ้น 15 สาขาวิชา เป็น สำนักวิชาวิศวกรรมศาสตร์ เมื่อวันที่ 1 พฤษภาคม 2542 เป็นต้นมา
ปัจจุบัน สำนักวิชาวิศวกรรมศาสตร์ เป็นสำนักวิชา 1 ในจำนวน 8 สำนักวิชา ของมหาวิทยาลัยเทคโนโลยีสุรนารี คำว่า สำนักวิชา ของมหาวิทยาลัยเทคโนโลยีสุรนารี เทียบเท่ากับคำว่า คณะ ในมหาวิทยาลัยทั่วไป โดยมี คณบดี เป็นผู้บังคับบัญชาและรับผิดชอบ ซึ่งสำนักวิชาวิศวกรรมศาสตร์มีหน้าที่รับผิดชอบในการผลิตบัณฑิต มหาบัณฑิตและดุษฎีบัณฑิตทางด้านวิศวกรรมศาสตร์ ทั้งนี้ที่ผ่านมามีสัมฤทธิผลรวม ทั้งสิ้นประมาณร้อยละ 70 ของจำนวนการผลิตบัณฑิตทั้งหมดของมหาวิทยาลัยฯ
ทำเนียบคณบดี
รายนามคณบดีสำนักวิชาวิศวกรรมศาสตร์ มหาวิทยาลัยเทคโนโลยีสุรนารี ตั้งแต่ก่อตั้งจนถึงปัจจุบันมีดังนี้
เทียนไตรบุญ
เทียนไตรบุญ เป็นไม้ล้มลุกในสกุลเทียนดอก วงศ์ Balsaminaceae ต้นอวบน้ำ ยอดอ่อนมีขนปกคลุม ใบเดี่ยว เรียงเวียนเป็นกระจุกที่ปลายยอด ใบรูปไข่ ดอกช่อ ผลเป็นฝักยาว แก่แล้วแตก ออกดอกช่วงกรกฎาคม – สิงหาคม พบครั้งแรกในไทยเมื่อ 18 สิงหาคม พ.ศ. 2544 ที่บ้านพุเย อำเภอทองผาภูมิ จังหวัดกาญจนบุรี โดย ดร. ปราโมทย์ ไตรบุญ กับ ดร. ปิยะเกษตร สุขสถาน ชื่อสปีชีส์ตั้งตามนามสกุลของ ดร. ปราโมทย์
มนุษย์ครึ่งเทพ
มนุษย์ครึ่งเทพ (demigod) มักจะหมายถึงเทพที่มีความสำคัญน้อยในตำนานเทพปกรณัมกรีก ซึ่งอาจจะเป็นอมตะหรือไม่ก็ได้ มนุษย์ครึ่งเทพจะเกิดจากเทพและมนุษย์ หรือบางทีอาจจะเกิดจากวีรบุรุษที่ได้รับสถานะเทพเจ้าหลังจากที่เสียชีวิตไปแล้ว
ศัพทมูลวิทยา
ความหมายของมนุษย์ครึ่งเทพ (Demigod) มาจากรากศัพท์ในภาษาละตินว่า ’’semideus’’ ที่แปลว่า เป็นเทพเจ้าครึ่งหนึ่ง ซึ่งถูกใช้โดยกวีชาวโรมันที่ชื่อ ออวิด สื่อความหมายถึงเทพที่มีความสำคัญน้อย
มนุษย์ครึ่งเทพพบในปกรณัมของหลายวัฒนธรรม เช่น ปกรณัมจีน ปกรณัมฮินดู และปกรณัมกรีก
ตัวอย่างของมนุษย์ครึ่งเทพในตำนานเทพปกรณัมกรีก เช่น ตัวอย่างของมนุษย์ครึ่งเทพในตำนานเทพปกรณัมฮินดู เช่น
รายชื่อตัวละครในเรื่องอินาสึมะอีเลฟเวน อาเรส โนะ เท็นบิง และ โอไรออน โนะ โคคุอิน
ในส่วนของตัวละครเก่าดูเพิ่มเติมได้ที่ รายชื่อตัวละครในนักเตะแข้งสายฟ้า และ รายชื่อตัวละครในนักเตะแข้งสายฟ้า GO
โรงเรียนมัธยมต้นไรมง และ เกาะอินาคุนิ
โรงเรียนมัธยมต้นไรมง และ เกาะอินาคุนิ (伊那国・雷門中学校) เป็นทีมที่แข่งขันฟุตบอลฟรอนเทียร์บล็อก A ผู้สนับสนุนของทีมคือ บริษัทการท่องเที่ยวไอร์แลนด์ (アイランド観光) เป็นทีมที่มาจากทีมชมรมฟุตบอลของโรงเรียนมัธยมต้นอินาคุนิที่เพิ่งถูกยุบชมรมไป โดยถูกเข้ามาย้ายที่โรงเรียนและเป็นสมาชิกของชมรมฟุตบอลไรมงที่แทนสมาชิกกลุ่มเดิมที่ย้ายไปเป็นสมาชิกเพิ่มความแข็งแกร่งให้กับทีมโรงเรียนอื่นๆ ในภาคโอไรออน โนะ โคคุอิน หลังจากที่ FFI สิ้นสุดลงสมาชิกทั้งหมดได้กลับไปที่โรงเรียนมัธยมต้นอินาคุนิเหมือนเดิม
โรงเรียนเซย์โช
โรงเรียนเซย์โช (星章学園) เป็นทีมโรงเรียนระดับชั้นมัธยมต้นที่แข่งขันฟุตบอลฟรอนเทียร์บล็อก A ผู้สนับสนุนของทีมคือ บริษัทเวชภัณฑ์คิระสตาร์ (KIRAST☆R製薬) เดิมเป็นทีมฟุตบอลที่มีผู้เล่นที่แกร่งมากจนกระทั่งคิโดเข้ามาในทีมทำให้เพิ่มความแกร่งยกระดับมากขึ้น เป็นทีมที่มีคะแนนสูงที่สุดเป็นอันดับ 1 ของบล็อก A อย่างไรก็ตามในฟุตบอลฟรอนเทียร์รอบระดับประเทศ กลับตกรอบในการแข่งขันระหว่างทีมโรงเรียนมัธยมต้นโอเทย์สึคิโนะมิยะ
โรงเรียนมัธยมต้นโอเทย์สึคิโนะมิยะ
โรงเรียนมัธยมต้นโอเทย์สึคิโนะมิยะ (王帝月ノ宮中学校) เป็นทีมที่แข่งกับโรงเรียนเซย์โซในรอบที่ 1 ของฟุตบอลฟรอนเทียร์ระดับประเทศและโรงเรียนมัธยมต้นไรมงในรอบชิงชนะเลิศ ผู้สนับสนุนของทีมคือบริษัทเครื่องใช้ไฟฟ้า เก็กโคอิเล็กโทรนิคส์ (月光エレクトロニクス) เป็นทีมฟุตบอลที่ได้ถูกตั้งโปรแกรมอาเรส โนะ เท็นบิง จนกลายเป็นทีมฟุตบอลที่แข็งแกร่งที่สุด ในภาคโอไรออน ได้มีการกล่าวถึงว่าหลังจากการแข่งขันฟรอนเทียร์ระดับประเทศสิ้นสุดลงชมรมฟุตบอลโอเทย์สึคิโนะมิยะได้ถูกยุบไปเนื่องจากเป็นผู้เกี่ยวข้องคดีเกี่ยวกับโปรแกรมอาเรสที่มิโดอินสร้าง แต่อย่างไรก็ตามก็ได้กลับมาตั้งชมรมฟุตบอลอีกครั้งโดยไม่พึ่งพาโปรแกรมอาเรสอีกต่อไป
โรงเรียนมัธยมต้นมิโนะโดซัน
โรงเรียนมัธยมต้นมิโนะโดซัน (美濃道三中学校) ทีมที่แข่งขันฟุตบอลฟรอนเทียร์ระดับภูมิภาค บล็อก A ผู้สนับสนุนของทีมคือ บริษัทรักษาความปลอดภัย เฮคอม (HECOM) เป็นทีมที่ 2 ที่ไรมงลงแข่ง มีฉายาว่า ป้อมปราการที่ปราศจากทะลวง (要塞守備) เนื่องจากเป็นทีมที่มีความสามารถในการป้องกันประตูสูงสุด
โรงเรียนมัธยมต้นคิโดคาวะเซชู
โรงเรียนมัธยมต้นคิโดคาวะเซชู (木戸川清修中学校) เป็นทีมที่แข่งขันฟุตบอลฟรอนเทียร์บล็อก A ผู้สนับสนุนของทีมคือสถาบันกวดวิชา แซดเซมินัล หรือ Z เซมิ (Zゼミ) เป็นทีมที่ 2 ที่โรงเรียนเซย์โชที่ลงแข่ง โดยเป็นทีมฟุตบอลที่มีการเล่นเต็มรูปแบบรวมถึงการทำทีมเวิร์ค
โรงเรียนมัธยมต้นมิคาเงะเซ็นโน
โรงเรียนมัธยมต้นมิคาเงะเซ็นโน (御影専農中学校) เป็นทีมที่อยู่ในบล็อก A ของฟุตบอลฟรอนเทียร์รอบคัดเลือกระดับภูมิภาค เป็นทีมที่ 3 ที่อินาคุนิ ไรมงแข่ง ชื่อเต็มมีชื่อว่า โรงเรียนมัธยมต้นทางการเกษตรมิคาเงะเซ็นโน (御影専修農業高校附属中学校) ผู้สนับสนุนของทีมคือบริษัทผลิตเครื่องระบบสำหรับเกษตร เวจิเมทจ์ (VEGEMECH)
โรงเรียนเทย์โคคุ
โรงเรียนเทย์โคคุ (帝国学園) เป็นทีมที่แข่งขันฟุตบอลฟรอนเทียร์บล็อก A ผู้สนับสนุนของทีมคือบริษัทผลิตเครื่องจักรอุตสาหกรรมหนักคิโด (鬼道重工) เป็นทีมที่เคยแข่งกับโรงเรียนมัธยมต้นไรมงมาแล้วถึง 4 ครั้ง และเป็นทีมที่ถูกเรียกว่า บัลลังก์อันทรงเกียรติอันดับ 1 ในรอบ 40 ปี
โรงเรียนมัธยมต้นเซอุสึ
โรงเรียนมัธยมต้นเซอุสึ (世宇子中学校) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 1 ผู้สนับสนุนของทีมคือเครื่องดื่มก็อดบูล (God Bull) เป็นทีมที่เน้นกลยุทธ์ด้านความเร็วกับทางอากาศเป็นหลัก
โรงเรียนมัธยมต้นฮาคุเร็น
โรงเรียนมัธยมต้นฮาคุเร็น (白恋中学校) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 2 ผู้สนับสนุนของทีมคือ บริษัทผลิตขนม ชิโระอุซากิฮงโปะ (しろうさぎ本舗) จุดแข็งหลักของทีมนี้คือมีกองหน้าสามคนอย่างโซเมโอกะและพี่น้องฟุบุคิที่มีพลังบุกรุกสูง
โรงเรียนเอย์เซย์
โรงเรียนเอย์เซย์ (永世学園) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 3 ผู้สนับสนุนของทีมคือสายการบิน เอเลี่ยน (エイリアン航空, ALIEN) เป็นโรงเรียนที่มาจากกลุ่มของสถานเลี้ยงเด็กกำพร้าสวนดวงตะวัน
โรงเรียนมัธยมต้นโทเนะงาวะโทเซ็น
โรงเรียนมัธยมต้นโทเนะงาวะโทเซ็น (利根川東泉中学校) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 4 ผู้สนับสนุนของทีมคือบริษัทขนส่ง แพนด้า (PANDA) แต่เดิมโรงเรียนโทเนะงาวะไม่เคยมีชมรมฟุตบอล จนกระทั่งเอ็นโด มาโมรุ ผู้รักษาประตูในตำนานของไรมงได้เข้ามาในโรงเรียนแห่งนี้และได้ก่อตั้งทีมชมรมฟุตบอลนี้ขึ้นมา
ตัวแทนทีมชาติเกาหลี "เรดไบซัน"
เรดไบซัน (レッドバイソン) เป็นทีมตัวแทนทีมชาติเกาหลี และเป็นแรกที่อินาสึมะเจแปนที่แข่งใน FFI กลุ่มทีมชาติในทวีปเอเชียถูกสมญานามว่าเป็น อสูรแดงคลั่ง (赤い突撃獣) เนื่องจากว่ามีฝีมือการเล่นที่เน้นความรุนแรง แพ้ให้อินาสึมะเจแปนด้วยคะแนน 3 ประตูต่อ 2
ตัวแทนทีมชาติออสเตรเลีย "ไชนิ่งซาตานส์"
ไชนิ่งซาตานส์ (シャイニングサタンズ) เป็นทีมตัวแทนทีมชาติออสเตรเลีย และเป็นทีมที่ 2 ที่อินาสึมะเจแปนที่ลงแข่งใน FFI กลุ่มทีมชาติในทวีปเอเชีย ถูกสมญานามว่าเป็น ซาตานแห่งสุริยะ (太陽のサタン) เป็นทีมที่ใช้วิธีสกปรกด้วยการนำกระจกมาติดใต้รองเท้าข้างหน้า รวมถึงลอบทำร้ายผู้เล่นทีมตรงข้าม แพ้ให้อินาสึมะเจแปนด้วยคะแนน 4 ประตูต่อ 5
ตัวแทนทีมชาติอุซเบกิสถาน "เอเทอร์นอลแดนซ์เซอร์ส"
เอเทอร์นัลแดนซ์เซอร์ส (エターナルダンサーズ) เป็นทีมตัวแทนทีมชาติอุซเบกิสถาน และเป็นทีมที่ 3 ที่อินาสึมะเจแปนที่แข่งใน FFI กลุ่มทีมชาติในทวีปเอเชีย เป็นทีมที่มีพละกำลังกับความอึดที่สูงและมีลูกเล่นที่เข้าใจง่ายและเฉพาะตัว แพ้ให้อินาสึมะเจแปนด้วยคะแนน 4 ประตูต่อ 2
ตัวแทนทีมชาติซาอุดีอาระเบีย "อาหรับ โนะ ฮิ โนะ โทริกุนดัน"
อาหรับ โนะ ฮิ โนะ โทริกุนดัน (アラブの火の鳥軍団) เป็นทีมที่ 4 ที่อินาสึมะเจแปนที่แข่งใน FFI กลุ่มทีมชาติในทวีปเอเชียถูกสมญานามว่าเป็น กองทัพวิหคเพลิงแห่งอาหรับ มีความเชี่ยวชาญในทางกายภาพการเล่นทางอากาศและมีความรุนแรงและความสูง ในการแข่งขันโนะซากะได้สอนกลยุทธ์ให้กับอิจิโฮชิ และแพ้ให้อินาสึมะเจแปนด้วยคะแนน 2 ประตูต่อ 0
ตัวแทนทีมชาติจีน "ซ็อกเกอร์ซาซุกิดัน"
ซ็อกเกอร์ซาซุกิดัน (足球雑技団, คณะกายกรรมฟุตบอล) เป็นทีมที่ 5 (รอบสุดท้าย) ที่อินาสึมะเจแปนที่แข่งในการแข่งขัน FFI ในโซนเอเชีย รูปแบบการเล่นจะไปเน้นทางด้านกายกรรมและกลยุทธ์หลากชนิดมาใช้กับฟุตบอลเป็นหลัก สมาชิกทุกคนมาจากทีม โระดิจูระโชเน็นดัน (路地裏少年団, กลุ่มเด็กชายตรอกซอย) และ เซี่ยงไฮ้โฮชิเนโกะดัน (上海星猫団, กลุ่มดาวแมวเซี่ยงไฮ้) ที่โจ คินอุนเป็นโค้ชของทีม นอกจากนี้คินอุนและเฮาได้ไปที่ประเทศญี่ปุ่นและได้ล่วงรู้ข้อมูลของอินาสึมะเจแปนบางส่วน เป็นทีมที่ต่อกรกับมูลนิธิโอไรออนเช่นเดียวกับอินาสึมะเจแปน
ตัวแทนทีมชาติสเปน "มุเทคิ โนะ ไจแอนท์"
มุเทคิ โนะ ไจแอนท์ (無敵のジャイアント, ยักษ์ไร้เทียมทาน) เป็นตัวทีมชาติสเปนในกลุ่ม A ของ FFI ที่แข่งกับอินาสึมะเจแปนในรอบที่ 1 มีทักษะกายภาพที่สูงและมีความสามารถเฉพาะของผู้เล่นที่แตกต่างกันไป เป็นทีมที่ต่อต้านกลุ่มมูลนิธิโอไรออนที่ควบคุมวงการฟุตบอล
ในการแข่งขัน FFI รอบที่ 1 ที่แข่งกับทีมชาติญี่ปุ่นเสมอด้วยคะแนน 3 ประตูต่อ 3 รอบที่ 2 แพ้ให้ทีมชาติรัสเซียด้วยคะแนน 6 ประตูต่อ 0 ส่งผลทำให้อันดับอยู่รั้งท้าย และ รอบที่ 3 ชนะทีมชาติอเมริกาด้วยคะแนน 3 ประตูต่อ 2 แต่ตกรอบในรอบคัดเลือกระดับโลก
ตัวแทนทีมชาติอเมริกา
ทีมในกลุ่ม A ของ FFI
สตาร์ยูนิคอร์น
สตาร์ยูนิคอร์น (スターユニコーン) เป็นทีมตัวแทนทีมชาติอเมริกาทีมแรก และเป็นทีมที่เป็นแนวร่วมต่อต้านมูลนิธิโอไรออนเช่นเดียวกันทีมชาติญี่ปุ่นและสเปน มีความสามารถใช้กลยุทธ์ในการเล่นบนสนามหลากรูปแบบและสามารถตามรูปแบบการเล่นของฝ่ายตรงข้ามได้ แต่ว่ากลับพ่ายแพ้ให้กับทีมเนวี่ อินเวเดอร์ของบาฮาร์ดที่ถูกท้าลงแข่งเป็นตัวแทนทีมชาติ ทำให้สมาชิกในทีมบางคนได้รับบาดเจ็บ และทำให้สมาชิกทั้งหมดถูกเปลี่ยนตัวแทนทีมชาติไป แต่หลังจากที่ทีมเนวี่ อินเวเดอร์แพ้กับทีมชาติญี่ปุ่น สตาร์ยูนิคอร์นก็ได้กลับเข้ามาเป็นทีมตัวแทนทีมชาติอเมริกาอีกครั้ง
ในการแข่งขันรอบคัดเลือก FFI ระดับโลก รอบแรก ชนะทีมชาติรัสเซียด้วยคะแนน 2 ประตูต่อ 1 รอบที่ 2 แพ้ทีมชาติสเปนด้วยคะแนน 3 ประตูต่อ 2 ตกรอบในรอบคัดเลือก
เนวี่ อินเวเดอร์
เนวี่ อินเวเดอร์ (ネイビー・インベーダー) เป็นทีมที่ก่อตั้งโดยบาฮาร์ต ในตอนแรกบาฮาร์ตเข้าเป็นโค้ชคนใหม่ของทีมสตาร์ยูนิคอร์น แต่ได้มีสมาชิกตัวแทนทีมชาติอเมริกาคนใหม่มาด้วย มีเป้าหมายในการเปลี่ยนสมาชิกตัวแทนทีมชาติอเมริกาทั้งหมด ซึ่งผู้เล่นในทีมทั้งหมดเป็นสาวกแห่งโอไรออน เดิมทีสมาชิกทั้งหมดมาจากกลุ่มคนที่เกิดมาจากครอบครัวที่ยากจนและได้เล่นฟุตบอลข้างถนน แต่บาฮาร์ตได้เห็นศักยกายภาพฝีมือของสมาชิกทั้งหมดจึงถูกทาบทามเข้าร่วมมูลนิธิโอไรออน ซึ่งได้ถูกฝึกอย่างเข้มงวดและถูกฝึกเทียบเท่ากับทหารพร้อมทั้งถูกตั้งคำสั่งจนกลายเป็นฟุตบอลไซบอร์ก และมีสมรรถภาพทางกายที่เทียบเท่ากับทีมชาติสเปนและรัสเซีย รูปแบบการเล่นจะใช้กลยุทธ์ทางกองทัพ และใช้ส่งสัญญาณด้วยมือในระหว่างการแข่งรวมทั้งใช้กลโกงด้วยการปล่อยสายลวดสลิงที่ติดตั้งในรองเท้า
ตัวแทนทีมชาติรัสเซีย "เพอร์เฟกต์สปาร์ค"
เพอร์เฟกต์สปาร์ค (パーフェクトスパーク) เป็นทีมเจ้าภาพของ FFI และเป็นทีมชาติในกลุ่ม A ของ FFI มีข่าวลือว่าผู้เล่นในทีมทั้งหมดเป็นสาวกของโอไรออน แต่ความจริงไม่ได้เป็นสาวกโอไรออนนตามที่ฟรอยกล่าว แต่ว่าสมาชิกในทีมเกือบทั้งหมดยกเว้นฟรอยได้รับคำสั่งจากเบอร์นาร์ด เป็นทีมที่สมาชิกทุกคนสามารถเล่นได้ทุกตำแหน่งกับใช้ท่าไม้ตายเหมือนกัน ทำให้ไม่สามารถเห็นจุดอ่อน นอกจากนี้ผู้เล่นมีอิเลฟเวนแบนด์ที่ติดตั้งกระสุนแก๊สน้ำตา, กระสุนโคลน, หนาม, ปืนกระแสไฟฟ้า ในรอบชิงชนะเลิศได้ถูกอิลีน่าควบคุมในทีมโดยใช้โปรแกรมควบคุมผู้เล่นในทีม แต่ว่าเอ็นโดได้ตะโกนเรียกสติทำให้กลับมาได้ปกติ
ในการแข่งขัน FFI ระดับโลก รอบที่ 1 แพ้ทีมชาติอเมริกาด้วยคะแนน 2 ประตูต่อ 1 รอบที่ 2 ชนะทีมชาติสเปนด้วยคะแนน 6 ประตูต่อ 0 รอบที่ 3 ชนะทีมชาติญี่ปุ่นด้วยคะแนน 3 ประตูต่อ 2 และได้ลงแข่งในรอบชิงแชมป์ระดับโลกจนถึงรอบชิงชนะเลิศ
ตัวแทนทีมชาติบราซิล "โอเล่ เดอ แซมบ้า"
โอเล่ เดอ แซมบ้า (オーレ・デ・サンバ) เป็นทีมตัวแทนทีมชาติบราซิลที่ลงแข่งกับทีมอินาสึมะเจแปนในรอบก่อนรองชนะเลิศของ FFI ระดับโลก เป็นทีมที่มีความสามารถสูงและไม่เสียคะแนนเพียง 1 คะแนน ผู้เล่นทั้งหมดเป็นของฝั่งโอไรออนโดยมีเบอร์นาร์ดเป็นผู้ควบคุม ในการแข่งขันได้ใช้วิธีสกปรกด้วยการจี้จุดร่างกายผู้เล่นทำให้ผู้เล่นไม่สามารถใช้ท่าไม้ตายได้ โดยผู้เล่นทั้งหมดมาจากเขตยากไร้ในประเทศบราซิล
ตัวแทนทีมชาติอิตาลี่ "การ์เดียนส์ออฟควีน"
การ์เดียนส์ออฟควีน (ガーディアンズオブクイーン) เป็นทีมตัวแทนทีมชาติอิตาลี่ที่ลงแข่งในรอบรองชนะเลิศของ FFI ระดับโลก ทีมนี้ผู้เล่นทั้งหมดมาจากฝั่งโอไรออนโดยมีอิลีน่าเป็นผู้บงการ ถูกเรียกขานว่าเป็นแม่มด โดยมีอุปกรณ์เสริมที่มีลักษณะคล้ายปลอกสวมส่วนเข่าและส่วนข้อศอกสีดำที่สามารถเพิ่มศักยกายภาพส่วนแขนและขาได้ทั้งความเร็วและพละกำลังแต่มีจุดอ่อนคือเมื่อใช้งานแล้วจะส่งผลกระทบต่อกล้ามเนื้อร่างกายรับภาระเกิดความเจ็บปวดอ่อนล้าภายในร่างกาย ยิ่งใช้ติดต่อกันมากยิ่งทำให้ร่างกายอ่อนแรงจนส่งผลแก่อันตรายถึงชีวิต ในการแข่งขันระหว่างทีมอินาสึมะเจแปน ชนะด้วยคะแนน 3 ประตูต่อ 2 แต่ตกรอบ เนื่องจากผู้เล่นในทีมหมดสภาพและบาดเจ็บสาหัสจากการใช้อุปกรณ์เสริม
โจคินอุนส์
โจคินอุนส์ (チョウキンウンズ) เป็นทีมที่โจ คินอุนตั้งขึ้นมาเพื่อรับมือกับทีมโอไรออน ออฟ ชาโดว์ที่อิลีน่าสร้าง โดยเป็นทีมที่โจ คินอุนได้รวบรวมผู้เล่นจากทีมอินาสึมะเจแปนและตัวแทนทีมชาติต่างๆ ที่ลงแข่ง FFI ไว้เข้ามารวมกันเป็นทีมเดียว เดิมมีชื่อว่าอาร์เทมิสแต่ โจ คินอุนขัดจังหวะเฮาที่จะพูดชื่อทีมและตั้งชื่อทีมนี้ว่าโจคินอุนส์
มูลนิธิโอไรออน
มูลนิธิโอไรออน (オリオン財団) เป็นองค์กรขนาดใหญ่ที่ตั้งอยู่ในประเทศรัสเซียซึ่งเป็นประเทศเจ้าภาพของการแข่งขัน FFI โดยองค์กรนี้เบื้องหน้าได้ช่วยเหลือสนับสนุนเด็กที่ยากไร้ทั่วโลกได้เล่นฟุตบอลแต่มีเบื้องหลังคือสร้างผลประโยชน์ธุรกิจด้วยวิธีการที่ไม่ถูกต้อง โดยได้ตามหาเด็กๆ เพื่อคัดเลือกตามข้อเสนอจนกลายเป็นสาวกโอไรออน และได้ส่งเข้าไปเป็นผู้เล่นตัวแทนทีมชาติ ซึ่งหน้าที่หลักคือทำลายทีมภายในหรือใช้วิธีกลโกงเพื่อผลประโยชน์ธุรกิจ
ชาโดว์ ออฟ โอไรออน
ชาโดว์ ออฟ โอไรออน (シャドウ・オブ・オリオン) เป็นทีมที่มาจากกลุ่มมูลนิธิโอไรออน โดยอิลีน่าได้สร้างทีมนี้ขึ้นมาโดยผู้เล่นในทีมมีพลังสูงที่สุดจนกลายเป็นสุดยอดอาวุธผู้เล่นในทีม ปรากฏตัวหลังจากมีเหตุการณ์ระเบิดในสนามที่แข่งขันในรอบครึ่งแรกระหว่างทีมชาติญี่ปุ่นและรัสเซียโดยยกเลิกการแข่งดังกล่าว
ลีกภูมิภาค ดิวิชัน 2 ภาคกลางและภาคตะวันออก ฤดูกาล 2553
ลีกภูมิภาค ภาคกลางและภาคตะวันออก ฤดูกาล 2553 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคกลางและภาคตะวันออก ประจำปี 2553 ฤดูกาลนี้มีสโมสรเข้าร่วมทั้งหมด 16 สโมสร จาก 15 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
ถุงยางอนามัย
ถุงยางอนามัย (อังกฤษ: condom) เป็นอุปกรณ์ประเภทสิ่งกีดขวางที่ใช้ระหว่างร่วมเพศเพื่อลดโอกาสการตั้งครรภ์หรือการติดโรคติดต่อทางเพศสัมพันธ์ มีทั้งสำหรับเพศหญิงและเพศชาย เมื่อใช้อย่างถูกต้องทุกครั้งที่ร่วมเพศ ผู้หญิงที่คู่นอนใช้ถุงยางอนามัยชายมีอัตราการตั้งครรภ์อยู่ที่ 2% ต่อปี โดยมีอัตราการตั้งครรภ์เมื่อใช้แบบทั่วไปอยู่ที่ 18% ต่อปี การใช้ถุงยางอนามัยลดโอกาสการติดโรคหนองในแท้, โรคหนองในเทียม, เชื้อทริโคโมแนส, เชื้อไวรัสตับอักเสบ บี, โรคเอดส์ และซิฟิลิส
ลีกภูมิภาค ดิวิชัน 2 ภาคกลางและภาคตะวันออก ฤดูกาล 2553
ตารางคะแนน
''อัปเดต วันอาทิตย์ที่ 4 กรกฎาคม พ.ศ. 2553
ถุงยางอนามัย
ถุงยางอนามัยชายควรใส่ขณะองคชาตแข็งตัวก่อนการร่วมเพศ โดยใช้เพื่อป้องกันไม่ให้น้ำอสุจิเข้าไปในร่างกายของคู่นอน ถุงยางอนามัยชายมักทำจากยางพารา หรืออาจทำจากโพลียูรีเทนหรือลำไส้แกะ ถุงยางอนามัยชายมีข้อดีตรงที่ใช้ง่าย พกพาสะดวก และมีผลข้างเคียงน้อย สำหรับผู้แพ้ยางพารา ควรใช้แบบที่ผลิตจากโพลียูเทนหรือวัสดุสังเคราะห์อื่นแทน ถุงยางอนามัยสตรีมักทำจากโพลียูรีเทนและไม่สามารถใช้ซ้ำได้
การใช้ถุงยางอนามัยเพื่อป้องกันโรคติดต่อทางเพศสัมพันธ์ถูกใช้มาอย่างน้อยตั้งแต่ ค.ศ. 1564 ถุงยางอนามัยที่ทำจากยางมีตั้งแต่ ค.ศ. 1855 ตามมาด้วยที่ทำจากยางพาราในคริสต์ทศวรรษ 1920 ถุงยางอนามัยถูกจัดอยู่ในยาหลักขององค์การอนามัยโลกซึ่งรวมยาที่มีประสิทธิภาพและปลอดภัยและเป็นที่ต้องการในระบบสุขภาพ ทั่วโลกน้อยกว่า 10% ใช้ถุงยางอนามัยเพื่อคุมกำเนิด อัตราการใช้ถุงยางอนามัยในประเทศพัฒนาแล้วสูงกว่าที่อื่น ในสหราชอาณาจักร ถุงยางอนามัยเป็นวิธีคุมกำเนิดที่ได้รับความนิยมเป็นอันดับสอง (22%) และเป็นที่นิยมอันดับสามในสหรัฐอเมริกา (15%)  ถุงยางอนามัยจำนวนประมาณ 6 ถึง 9 พันล้านชิ้นถูกขายในแต่ละปี
การคุมกำเนิด
เช่นเดียวกับวิธีคุมกำเนิดส่วนใหญ่ ประสิทธิผลของถุงยางอนามัยนั้นประเมินได้สองแบบ ประสิทธิผลจากการใช้อย่างถูกต้อง (perfect use) หรือ ประสิทธิผลของวิธี คำนวณจากคนที่ใช้ถุงยางอยามัยอย่างถูกวิธีและสม่ำเสมอ ส่วนประสิทธิผลการใช้ทั่วไป (typical use) หรือ การใช้งานจริง (Actual use) คำนวณจากผู้ใช้ถุงยางทุกคน รวมไปถึงผู้ที่ใช้อย่างผิดวิธี หรือผู้ที่ไม่ได้ใช้ถุงยางอยามัยในการร่วมเพศทุกครั้ง โดยทั่วไป อัตรามักมาจากการใช้ในปีแรก
อัตราการตั้งครรภ์ในกลุ่มผู้ใช้ถุงยางอนามัยอยู่ระหว่าง 10 ถึง 18% ต่อปี ขึ้นอยู่กับประชากรที่ศึกษา ส่วนอัตราการตั้งครรภ์เมื่อใช้ถุงยางอนามัยอย่างถูกต้องอยู่ที่ 2 % ต่อปี ถุงยางอนามัยอาจใช้ร่วมกับวิธีคุมกำเนิดอื่น ๆ (เช่น การใช้สารฆ่าเชื้ออสุจิ) เพื่อลดความเสี่ยงในการตั้งครรภ์
โรคติดต่อทางเพศสัมพันธ์
ถุงยางอนามัยมักถูกแนะนำให้ใช้เพื่อป้องกันการติดเชื้อทางเพศสัมพันธ์ (Sexually transmitted infection; STI) โดยมีประสิทธิผลในการลดโอกาสติดเชื้อทั้งในผู้หญิงและผู้ชาย แม้การป้องกันจะไม่สมบูรณ์แบบ ถุงยางอนามัยมีประสิทธิผลในการลดการแพร่สิ่งมีชีวิตที่ก่อให้เกิด โรคเอดส์ เริมบริเวณอวัยวะเพศ มะเร็งปากมดลูก หูดหงอนไก่ ซิฟิลิส คลามายเดีย โรคหนองในแท้ และโรคอื่น ๆ ถุงยางอนามัยมักถูกแนะนำให้ใช้ร่วมกับวิธีคุมกำเนิดชนิดอื่นที่ได้ผลดีกว่า เช่น ห่วงอนามัย เมื่อต้องการป้องกันโรคติดต่อทางเพศสัมพันธ์
อ้างอิงจากรายงานของสถาบันสุขภาพแห่งชาติ (สหรัฐอเมริกา) หรือ NIH เมื่อปี พ.ศ. 2543 การใช้ถุงยางอนามัยประเภทยางพาราลดความเสี่ยงของการแพร่เชื้อประมาณ 85% เมื่อเทียบกับการไม่ป้องกัน โดยผู้ใช้ถุงยางอนามัยมีโอกาสติดเชื้ออยู่ที่ 0.9 ต่อ 100 ปีคน ลดลงจาก 6.7 ต่อ 100 ปีคน การวิเคราะห์โดย University of Texas Medical Branch และ องค์การอนามัยโลก ซึ่งถูกตีพิมพ์ใน พ.ศ. 2550 แสดงผลใกล้เคียงกัน และพบว่าความเสี่ยงลดลง 80–95%
รายงานของ NIH ในปี พ.ศ. 2543 สรุปว่าการใช้ถุงยางอนามัยลดความเสี่ยงของการติดโรคหนองในแท้ในผู้ชาย งานวิจัยปี พ.ศ.​ 2549 รายงานว่าการใช้ถุงยางอย่างถูกต้องลดการแพร่เชื้อของฮิวแมนแพปพิลโลมาไวรัส (HPV) สู่ผู้หญิงประมาณ 70% อีกงานวิจัยในปีเดียวกันพบว่าการใช้ถุงยางอนามัยอย่างสม่ำเสมอสามารถลดโอกาสติดเชื้อไวรัสเริมทั้งในชายและหญิง
แม้ถุงยางอนามัยจะมีประสิทธิภาพในการจำกัดพื้นที่สัมผัส แต่ก็ไม่สามารถป้องกันการแพร่เชื้อของโรคบางชนิดได้ บางครั้งถุงยางอาจไม่สามารถปกปิดพื้นที่ติดเชื้อทั้งหมดได้ ทำให้โรคเช่น HPV และ เริมบริเวณอวัยวะเพศ สามารถแพร่เชื้อได้ผ่านการสัมผัส อย่างไรก็ตามปัญหาหลักที่ลดประสิทธิผลของการใช้ถุงยางอนามัยในการป้องกันโรคติดต่อทางเพศสัมพันธ์ คือ การใช้ที่ไม่สม่ำเสมอ
ถุงยางอนามัยอาจส่งผลดีในการรักษาการเปลี่ยนแปลงที่นำไปสู่มะเร็งปากมดลูก การสัมผัสกับฮิวแมนแพปพิลโลมาไวรัส (HPV) ดูเหมือนจะเพิ่มโอกาสการเปลี่ยนแปลงที่ทำให้เกิดมะเร็ง แม้ในหมู่ผู้มีเชื้อ HPV ในร่างกาย การใช้ถุงยางอนามัยช่วยลดการเปลี่ยนแปลงเหล่านั้น นอกจากนี้ นักวิจัยในสหราชอาณาจักรยังเสนอว่าฮอร์โมนในน้ำอสุจิสามารถทำให้มะเร็งปากมดลูกมีอาการแย่ลง ดังนั้นการใช้ถุงยางอนามัยขณะมีเพศสัมพันธ์สามารถป้องกันการสัมผัสกับฮอร์โมน
เหตุของการผิดพลาด
"การซ้อนถุง" คือ การสวมถุงยางอนามัยสองถุงซ้อนกัน มีความเชื่อว่าพฤติกรรมนี้มักทำให้อัตราการตั้งครรภ์สูงขึ้นเนื่องจากการเสียดสีของยางกับยาง งานวิจัยไม่ได้สนับสนุนความเชื่อนี้ โดยงานวิจัยจำนวนไม่มากที่ศึกษาเรื่องนี้พบว่าการใช้ถุงยางหลายอันซ้อนกันลดโอกาสการฉีกขาดของถุงยางอนามัย
ความผิดพลาดแบบต่าง ๆ ส่งผลต่อการสัมผัสกับน้ำอสุจิในปริมาณต่างกัน หากการผิดพลาดเกิดขึ้นระหว่างการใส่ ถุงยางที่มีความเสียหายสามารถถูกเปลี่ยนออกก่อนจะเริ่มมีเพศสัมพันธุ์ ทำให้การผิดพลาดแบบนี้มักไม่ก่อให้เกิดผลเสียต่อผู้ใช้ งานวิจัยงานหนึ่งพบว่าการฉีกขาดของถุงยางอนามัยส่งผลให้มีการสัมผัสกับน้ำอสุจิปริมาณครึ่งหนึ่งเมื่อเทียบกับการร่วมเพศโดยไม่ป้องกัน ส่วนการลื่นหลุดของถุงยางอนามัยทำให้สัมผัสกับน้ำอสุจิประมาณหนึ่งส่วนห้าของการร่วมเพศแบบไม่ป้องกัน
ถุงยางอนามัยธรรมดามักจะใช้ได้กับองคชาตเกือบทุกแบบ โดยอาจให้ความสบายหรือมีความเสี่ยงที่จะหลุดไม่เท่ากัน ผู้ผลิตถุงยางอนามัยหลายรายวางขายขนาดใหญ่หรือเล็กพิเศษ ผู้ผลิตบางรายยังขายถุงยางอนามัยขนาดตามสั่ง โดยอ้างว่าเชื่อถือได้มากกว่า ทำให้รู้สึกดีกว่า และใส่สบายกว่า บางงานวิจัยพบว่าองคชาตขนาดใหญ่กว่าและถุงยางอนามัยขนาดเล็กกว่ามีความสัมพันธ์กับโอกาสการรั่วของถุงยางที่เพิ่มขึ้นและอัตราการลื่นหลุดที่ลดลง ทว่าการทดลองอื่นยังไม่มีข้อสรุปที่ชัดเจน
อีกความเป็นไปได้หนึ่งที่ทำให้ถุงยางอนามัยล้มเหลวคือการกลั่นแกล้ง โดยอาจเกิดขึ้นเมื่อคนใดคนหนึ่งอยากมีลูกในขณะที่คู่ไม่อยากมี ผู้ขายบริการทางเพศจากไนจีเรียบางคนรายงานว่าลูกค้ากลั่นแกล้งโดยการทำลายถุงยางอนามัยหลังถูกบังคับให้ใช้ถุงยางอนามัย เชื่อว่าการใช้เข็มเจาะที่ปลายถุงยางอนามัยเป็นการลดประสิทธิผลของถุงยางอนามัยลงอย่างมาก เหตุการณ์แบบนี้เคยเกิดขึ้นแล้ว
พุทธศักราช2494
เป็นที่ถกเถียงกันในหมู่นักโบราณคดีและนักประวัติศาสตร์ว่ามีการใช้ถุงยางอนามัยมาตั้งแต่สมัยอารยธรรมโบราณหรือไม่ ในอาณาจักรอียิปต์ กรีกและโรมันโบราณ การป้องกันการตั้งครรภ์เป็นภาระหน้าที่ของเพศหญิง และวิธีการคุมกำเนิดที่มีเอกสารยืนยันก็คืออุปกรณ์ที่ใช้กับสตรี ในเอเชียช่วงก่อนศตวรรษที่ 15 มีการบันทึกถึงการใช้ถุงยางอนามัยชนิดสวมครอบเฉพาะส่วนหัวขององคชาต ถุงยางอนามัยในฐานะที่ใช้เป็นอุปกรณ์เพื่อการคุมกำเนิดเป็นที่รู้จักกันเฉพาะในหมู่ชนชั้นสูง ในประเทศจีน ถุงยางอนามัยผลิตจากไหม กระดาษ หรือลำไส้ลูกแกะ ส่วนในญี่ปุ่นจะผลิตจากกระดองเต่า
เครื่องวัดขนาดอวัยวะเพศชายเพื่อนำผลวัดไปเลือกใช้ถุงยางอนามัยให้เหมาะสมกับขนาด
ปัจจุบันนี้หน่วยงานที่เกี่ยวข้องอย่างกองโรคเอดส์และโรคติดต่อทางเพศสัมพันธ์ ได้ร่วมกันรณรงค์การใช้ถุงยางอนามัยอย่างมากและได้ทำการออกแบบเครื่องมือวัดขนาดอวัยวะเพศชาย เพื่อประโยชน์ในการที่ชายไทยจะได้วัดขนาดอวัยวะเพศของตนเองและเลือกซื้อถุงยางอนามัยได้ตรงขนาดกับอวัยวะเพศของตัวเอง อีกทั้งยังได้จัดทำโพลสำรวจเกี่ยวกับขนาดอวัยวะเพศของชายไทยด้วย เนื่องจากพบว่ามีชายไทยหลายกลุ่มอายุที่ไม่มีถุงยางอนามัยขนาดที่พอเหมาะกับอวัยวะเพศใช้งานกัน การทำโพลสำรวจในครั้งนี้จะนำพาไปถึงอนาคตที่จะผลิตถุงยางอนามัยขนาดต่างๆให้เหมาะสมกับขนาดของผู้ใช้อย่างทั่วถึง
อำเภอพล
พล เป็นอำเภอหนึ่งของจังหวัดขอนแก่น อยู่ห่างจากอำเภอเมืองขอนแก่นไปทิศใต้ประมาณ 75.65 กิโลเมตร โดยถือเป็นอำเภอขนาดใหญ่ที่มีถนนมิตรภาพและทางรถไฟสายตะวันออกเฉียงเหนือพาดผ่าน
ประวัติ
ครั้นต่อมาเมื่อรวบรวมกำลังทหารได้มากพอสมควรแล้ว เจ้าพระยาทั้งสองจึงได้เดินทัพต่อไปยังเมืองหลวงพระบางและเวียงจันทน์ จนได้รับชัยชนะต่อพระเจ้าสิริบุญสาร (องค์บุญ) สมพระราชหฤทัยของสมเด็จพระเจ้าตากสินมหาราชทุกประการและได้อัญเชิญพระแก้วมรกตและพระบางมาไว้ที่ กรุงธนบุรี พระแก้วมรกตประดิษฐ์ไว้ที่วัดอรุณฯ ส่วนพระบางได้คืนให้แก่ลาวไปในรัชกาลที่ 1
หลังจากนั้นค่ายพักพลดังกล่าวได้ถูกทอดทิ้งให้เป็นที่รกร้างว่างเปล่ามาเป็นเวลานาน ปกคลุมไปด้วยต้นไม้ขนาดใหญ่และเถาวัลย์นานาพันธุ์ แต่เนื่องจากที่นี่มีทำเลที่เหมาะสมเพราะติดกับบึงละเลิงหวาย ต่อมาจึงได้มีผู้คนอพยพไปหักร้างถางป่าปลูกบ้านเรือนเพิ่มมากขึ้นเรื่อย ๆ จนเป็นหมู่บ้านขนาดใหญ่ จึงได้ชื่อว่า บ้านเมืองพล ขึ้นต่อเมืองชนบท ในรัชสมัยพระบาทสมเด็จพระจุลจอมเกล้าเจ้าอยู่หัว ได้มีการเปลี่ยนแปลงการปกครอง บ้านเมืองพลได้ถูกยกฐานะเป็น ตำบลเมืองพล ตั้งอยู่ห่างจากอำเภอชนบท 45 กิโลเมตร
ครั้นต่อมาในปี พ.ศ. 2457 กระทรวงมหาดไทยได้พิจารณาเห็นว่า การคมนาคมและการติดต่อราชการของตำบลเมืองพลกับอำเภอชนบทไม่สะดวก เพราะต้องอาศัยการเดินเท้า เกวียน และม้าเป็นพาหนะ จึงได้แบ่งเขตการปกครองของอำเภอชนบทโดยยกฐานะตำบลเมืองพลเป็นอำเภอใหม่ให้ชื่อว่า อำเภอพล โดยมีขุนมัชการธนานุรักษ์ (แสง ภาสะฐิติ) เป็นนายอำเภอคนแรก
การปกครองส่วนภูมิภาค
อำเภอพลแบ่งเขตการปกครองย่อยออกเป็น 12 ตำบล 132 หมู่บ้าน
การปกครองส่วนท้องถิ่น
ท้องที่อำเภอพลประกอบด้วยองค์กรปกครองส่วนท้องถิ่น 13 แห่ง ได้แก่
พระเจ้าอัลฟอนโซที่ 11 แห่งกัสติยา
พระเจ้าอัลฟอนโซที่ 11 (Alfonso XI) หรือ อัลฟอนโซผู้ทรงธรรม (Alfonso El Justiciero) เป็นกษัตริย์แห่งกัสติยาตั้งแต่ ค.ศ. 1312 จนถึง ค.ศ. 1350
การขึ้นเป็นกษัตริย์ในช่วงวัยเยาว์
พระเจ้าอัลฟอนโซเสด็จพระราชสมภพที่เมืองซาลามังกาในราชอาณาจักรเลออนในเดือนสิงหาคม ค.ศ. 1331 โดยเป็นพระราชโอรสของพระเจ้าเฟร์นันโดที่ 4 แห่งกัสติยากับพระนางกงส์ตังซาแห่งโปรตุเกส ทรงขึ้นครองบัลลังก์ตั้งแต่พระชนมายุเพียง 1 พรรษาหลังพระราชบิดาเสด็จสวรรคตในวันที่ 7 กันยายน ค.ศ. 1312 โดยในช่วงที่พระองค์ยังอยู่ในวัยเยาว์ได้เกิดความวุ่นวายทางการเมืองขึ้นอย่างต่อเนื่อง พระองค์ถูกพาตัวไปอยู่ที่โบสถ์ซานซัลบาดอร์เดอาบิลาเพื่อความปลอดภัยเมื่อขุนนางของพระองค์แตกออกเป็นสองฝ่าย ซึ่งต่างฝ่ายต่างพยายามตั้งตนเป็นผู้อบรมเลี้ยงดูกษัตริย์น้อย โดยฝ่ายหนึ่งคืออินฟันเดเปโดร พระปิตุลาของกษัตริย์ที่มีพระราชินีกงส์ตังซาให้การสนับสนุน ส่วนอีกฝ่ายคืออินฟันเตฆวน ลุงของอินฟันเตเปโดร พระโอรสของพระเจ้าอัลฟอนโซที่ 10 แห่งกัสติยา การสิ้นพระชนม์ของพระราชินีกงส์ตังซาทำให้ทั้งสองฝ่ายตกลงกันได้ การเจรจาต่อรองได้รับข้อสรุปในเดือนสิงหาคม ค.ศ. 1314 ที่ปาลาซูเอโลส โดยทั้งสองฝ่ายได้ตกลงให้พระนางมาริอา เด โมลินา พระมเหสีม่ายของพระเจ้าซันโชที่ 4 เป็นผู้ดูแลพระเจ้าอัลฟอนโซผู้เป็นพระนัดดา
หลังอินฟันเตเปโดรและอินฟันเตฆวนสิ้นพระชนม์ในปี ค.ศ. 1319 ขุนนางยังคงแตกเป็นสองฝ่าย โดยฝ่ายหนึ่งคือฆวน มานูเอล พระนัดดาของพระเจ้าเฟร์นันโดที่ 3 (มีศักดิ์เป็นพระปิตุลาชั้นที่สองของกษัตริย์) ส่วนอีกฝ่ายคือมาริอา เด อาโร ชายาม่ายของอินฟันเตฆวนแห่งกัสติยาซึ่งให้การสนับสนุนฆวน เด อาโรผู้เป็นบุตรชายของตน อินฟันเตเฟลิเป พระราชโอรสของพระเจ้าซันโชที่ 4 กับพระนางมาริอา เด โมลินา ซึ่งตอนแรกอยู่ฝ่ายเดียวกับพระมารดาเข้าร่วมเกมแย่งชิงอำนาจตามการชักจูงของฆวน มานูเอล แต่เมื่อพระนางมาริอาให้หลักประกันอันมั่นคงแก่ฆวน มานูเอลด้วยการตั้งเป็นหัวหน้ามหาดเล็กของกษัตริย์ อินฟันเตเฟลิเปจึงหันไปหาฆวน เด อาโร สงครามระหว่างสองฝ่ายอุบัติขึ้นในฤดูใบไม้ผลิของปี ค.ศ. 1320 ส่งผลให้พระนางมาริอาต้องเรียกประชุมสภาผู้แทนในปาเลนเซียในเดือนเมษายน ค.ศ. 1321 ปีต่อมาการประชุมสภาผู้แทนในบายาโดลิดตัดสินให้ทุกฝ่ายเป็นผู้อบรมดูแลกษัตริย์ร่วมกัน กระทั่งพระนางมาริอาสิ้นพระชนม์ในเดือนมิถุนายน ความบาดหมางระหว่างอินฟันเตเฟลิเป, ฆวน เด อาโร และฆวน มานูเอล ทำให้ราชอาณาจักรตกอยู่ในวิกฤตในช่วงปี ค.ศ. 1324
การขึ้นเป็นกษัตริย์อย่างเต็มตัว
กระทั่งในปี ค.ศ. 1324 เมื่อพระเจ้าอันฟอนโซที่ 11 บรรลุนิติภาวะ พระองค์ขึ้นปกครองในฐานะกษัตริย์อย่างเต็มตัว แต่ที่ปรึกษาของกษัตริย์ส่วนใหญ่ล้วนเป็นคนที่เคยอยู่ฝ่ายเดียวกับอินฟันเตเฟลิเป จึงสร้างความเคลือบแคลงให้แก่ฝ่ายของฆวน เด อาโรและฆวน มานูเอล เพื่อหลีกเลี่ยงสงคราม กษัตริย์กับที่ปรึกษาจึงเสนอต่อฆวนมานูเอลว่าพระองค์จะสมรสกับธิดาคนใดคนหนึ่งของเขา ฆวน มานูเอลตอบตกลง การอภิเษกสมรสระหว่างพระเจ้าอัลฟอนโซกับกอนส์ตันซา ธิดาของฆวน มานูเอล จัดพิธีขึ้นในบายาโดลิดในเดือนกันยายน ค.ศ. 1325 ฆวน เด อาโรพยายามคืนดีกับกษัตริย์ แต่ถูกฆวน มานูเอลขัดขวางจนทำให้กษัตริย์มีคำสั่งประหารชีวิตฆวน เด อาโรใน ค.ศ. 1326 และริบที่ดินของเขามาเป็นรางวัลให้แก่คณะที่ปรึกษาของพระองค์
ไม่นาน ฆวน มานูเอลก็กลับมาเป็นศัตรูกับกษัตริย์อีกครั้งเมื่อรู้ว่ามีความพยายามที่จะทำให้การสมรสของพระองค์กับกอนส์ตันซาถูกประกาศให้เป็นโมฆะ พระเจ้าอัลฟอนโซได้รับข้อเสนอของพระเจ้าอาฟงซูที่ 4 แห่งโปรตุเกสที่ให้พระองค์สมรสกับมารีอา พระราชธิดาของพระองค์ ซึ่งกษัตริย์แห่งกัสติยาได้ตอบตกลง เมื่อฆวน มานูเอลรู้จึงหันไปอยู่ฝ่ายเดียวกับกษัตริย์แห่งกรานาดา ศัตรูของราชอาณาจักรกัสติยา
แม้สมเด็จพระสันตะปาปาจะยังไม่ประกาศให้การสมรสของพระเจ้าอัลฟอนโซที่ 11 กับกอนส์ตันซาเป็นโมฆะ แต่กษัตริย์ไปเดินทางไปโปรตุเกสเพื่อสมรสกับมารีอาแห่งโปรตุเกสซึ่งมีศักดิ์เป็นลูกพี่ลูกน้องชั้นที่หนึ่งของพระองค์ในเดือนกรกฎาคม ค.ศ. 1328 ทั้งคู่มีพระราชบุตรด้วยกัน คือ
การขยายพระราชอำนาจ
กษัตริย์ได้เคลื่อนไหวทางการเมืองครั้งใหญ่จนกอบกู้พระราชอำนาจกลับคืนมาได้สำเร็จ นอกจากนี้พระองค์ยังจัดการกับการคุกคามของราชวงศ์มารินิดจากโมร็อกโกในแอฟริกาเหนือ ความขัดแย้งกับสุลต่านราชวงศ์มารินิดที่ได้ส่งกองทหารเข้ามาในคาบสมุทรไอบีเรียในปี ค.ศ. 1338 ทำให้พระเจ้าอัลฟอนโซจับมือเป็นพันธมิตรกับราชอาณาจักรอารากอนและเจนัว ทั้งสองราชอาณาจักรได้ส่งเรือมาปิดช่องแคบยิบรอลตาร์ตามคำโน้มน้าวของกษัตริย์แห่งกัสติยา นอกจากนี้ยังทรงมีพันธมิตร คือ โปรตุเกสที่เข้ามามีส่วนร่วมในสมรภูมิแม่น้ำซาลาโดใกล้กับเมืองตาริฟา (ค.ศ. 1340) ในการสู้รบครั้งนี้ สมเด็จพระสันตะปาปาเบเนดิกต์ที่ 12 ได้ประกาศสงครามครูเสด กองทหารพันธมิตรซึ่งมีกลุ่มอัศวินต่าง ๆ มาเข้าร่วมด้วยสามารถปราบราชวงศ์มารินิดกับพันธมิตรกรานาดาได้ ชัยชนะดังกล่าวเป็นการยุติการรุกรานคาบสมุทรไอบีเรียของชาวแอฟริกา แม้ปัจจุบันจะยังคงหลงเหลือราชวงศ์มารินิดอยู่ในอัลเชซิรัสและยิบรอลตาร์ก็ตาม ในปี ค.ศ. 1343 พระเจ้าอัลฟอนโซได้พิชิตอัลเฆซิรัส โดยทรงนำเทคโนโลยีปืนใหญ่อันทันสมัยเข้ามาช่วย